|  |  |  |  |  |  |
| --- | --- | --- | --- | --- | --- |
|  | | |  |  | |
|  | **REPUBLIKA HRVATSKA ZADARSKA ŽUPANIJA** | | | |  |
|  | | **OPĆINA GRAČAC**  **Općinski načelnik** | | | |
| **KLASA: 551-08/20-01/2**  **URBROJ: 2198/31-01-20-1**  **Gračac, 09. studenog 2020. g.** | | | | | |

Na temelju čl. 47. i čl. 54. st. 3. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18 i 1/20) te čl. 18. Socijalnog programa Općine Gračac za 2020. godinu («Službeni glasnik Općine Gračac» 7/19, 6/20), Zamjenik općinske načelnice koji obnaša dužnost općinskog načelnika Općine Gračac objavljuje

**JAVNI POZIV ZA OSTVARIVANJE PRAVA NA JEDNOKRATNU NOVČANU POMOĆ UMIROVLJENICIMA U PRIGODI BOŽIĆNIH BLAGDANA**

Općina Gračac će na temelju Socijalnog programa Općine Gračac za 2020. godinu umirovljenicima s prebivalištem na području Općine Gračac koji imaju mirovinu u ukupnom iznosu (tuzemna i inozemna zajedno) do 1.600 kuna, isplatiti jednokratnu novčanu pomoć u prigodi božićnih blagdana. Točan iznos pomoći po umirovljeniku odredit će se nakon zatvaranja ovog poziva raspodjelom osiguranih sredstava na podnositelje koji podnesu pravodobne i potpune zahtjeve te ispune kriterije poziva.

Kako bi ostvarili ovo pravo, umirovljenici su obvezni podnijeti **Zahtjev.**

Obrazac zahtjeva može se preuzeti osobno u Općini Gračac ili na službenoj internetskoj stranici Općine Gračac [www.gracac.hr](http://www.gracac.hr) .

Zahtjevi za ostvarivanje prava na jednokratnu novčanu pomoć u prigodi božićnih blagdana mogu se podnositi najkasnije do **27. studenog 2020.** godine.

**Zahtjevu je potrebno priložiti:**

1. Preslika osobne iskaznice
2. Preslika kunskog računa na koji će se izvršiti uplata
3. Posljednja isplatnica mirovine – preslika
4. Posljednja isplatnica inozemne mirovine – preslika

Za podnositelje zahtjeva koji nisu u mogućnosti dostaviti dokaz o visini mirovine, provjeru će službeno zatražiti Općina Gračac.

**ZAMJENIK OPĆINSKE NAČELNICE**

**KOJI OBNAŠA DUŽNOST OPĆINSKOG NAČELNIKA:**

**Robert Juko, ing.**